Държавен вестник, бр. 8, 2000 г., стр. 45

Б Р О Й 8
Д Ъ Р Ж А В Е Н   В Е С Т Н И К
С Т Р .  4 5
УКАЗАНИЯ ЗА ПОПЪЛВАНЕ НА ДЕКЛАРАЦИЯ ЗА ТРУДОВА ЗЛОПОЛУКА
Номерът най-горе вляво, след осигурител, е номерът, под който е вписана (заведена) декларацията в регистъра
на осигурителя. Попълва се от подаващия декларацията.
Номерата най-горе вдясно са входящият номер, под който се завежда декларацията в Националния осигурителен
институт (НОИ), и номерът на досието за злополуката, открито в НОИ.
Общи указания
Навсякъде, където отговорите са дадени с квадратчета, се зачертава вярното квадратче. Като пример 1 и 2 са
разгледани последователно две злополуки.
Попълване на данните за осигурителя
Ред № 1. Посочва се пълното наименование на осигурителя . Пример. “ПЕЛИНВЕСТ”—ЕООД.
Ред № 2. Попълва се ЕИК (Единен идентификационен код) по БУЛСТАТ.
Ред № 6. Попълва се списъчният брой в началото на месеца, в който е станала злополуката.
Попълване на данните за пострадалия
Ред № 7. Попълват се без съкращения собственото, бащиното и фамилното име по документа за самоличност.
Ред № 8 и № 9. Попълва се постоянният адрес на пострадалия.
Ред № 10. Попълва се единният граждански номер (ЕГН) или личният номер на чужденец (ЛНЧ).
Ред № 13. Ако се попълва “друг”, се посочва какъв именно.
Ред № 15. Попълва се професията и нейният код съгласно Националната класификация на професиите (НКП),
публикувана в Информационен бюлетин по труда, бр. 6 от 1996 г. Пример1. Мебелист. Код по НКП 7422. Пример 2.
Оператор на металообработваща машина. Код по НКП 8211.
Ред № 16. Посочва се категорията труд на пострадалия.
Ред № 18. Посочва се административната единица (цех, участък, отдел и т.н.), в която е назначен пострадалият.
Пример1. Дърводелска работилница . Пример 2. Механичен цех.
Попълване на данните за злополуката
Ред  № 20.  Посочва се предвиденото за деня на злополуката разпределение на работното време на пострадалия.
Ред № 21. Посочва се по-подробно мястото на злополуката. Пример 1. В дърводелската работилница. Пример 2.
На входа на подготвителния участък на механичния цех.
Ред № 24. Посочва се видът на работата, в по-широк смисъл, която пострадалият е извършвал в периода преди
злополуката.Това не е професията на пострадалия. Тази работа обикновено съдържа специфичното действие, посо-
чено в ред № 25. Например професията на пострадалия е шлосер, но извършваната работа преди злополуката е ремонт
или почистване, или настройване и т.н. Пример 1.Изготвяне детайли за шкаф. Пример 2. Доставяне детайли от
съседното помещение.
Ред № 25. Описва се подробно специфичното действие (действия), извършвано от пострадалия непосредствено
преди злополуката, и материалният фактор (предмет, вещество и т.н.), свързан с това действие. Материалният
фактор, посочен в редове 25, 26 и 27, може да бъде както един и същ, така и различен. Пример 1. Разрязва на банциг,
летва по дължината. Пример 2. Пострадалият превозва детайли с ръчна количка.
Ред № 26. Описват се подробно отклоненията от нормалните действия (условия), довели до злополуката. Това са
отклонения от изисквания на нормативни актове, от правила, установени от осигурителя (работодателя), от обичайни
правила за действия и поведение и т.н. Тези отклонения може да нямат никаква връзка със специфичните действия
на пострадалия, посочени в ред № 25. Тези отклонения могат да произтичат от дейността (действията) на други лица.
Посочва се материалният фактор, причинил тези отклонения или пряко свързан с тях. Пример 1. Извършва операци-
ята при свален предпазител на лентата, като бута летвата отзад с ръка. Пример 2. Електрокар, управляван от
електрокариста П.Иванов, при влизане в помещението блъска затвореното крило на входната врата.
Ред № 27. Посочва се начинът на увреждане и материалният фактор, причинил увреждането. Пример 1. Ръката,
която бута летвата, допира лентата на банцига, която отрязва палеца. Пример 2. Вратата се завърта и удря
пострадалия, който в момента минава зад нея.
Ред № 28. Попълва се само когато се изисква правоспособност за извършваната дейност от пострадалия.
Ред № 30.  Посочва се какви мерки е набелязал осигурителят за предотвратяване на подобни злополуки.
Попълване на данните за увреждането
Ред № 31. Посочва се видът на уврежданията на пострадалия вследствие злополуката (фрактура, изкълчване,
изгаряне и т.н) съгласно болничния лист. Пример 1. Ампутация на палец. Пример 2. Фрактура на лакътя, контузна
рана на китката.
Ред № 32. Посочват се увредените части на тялото (лакът, китка, пръст, шия, ходило и т.н.). Когато има две
еднакви части на тялото, се посочва коя от тях е увредена (лява, дясна или двете). Пример 1. Палец на дясна ръка.
Пример 2. Лакът и китка на лява ръка.
Свидетели
Посочват се трите имена (собствено, бащино и фамилно) и адресите на свидетелите.
Подаване на декларацията
Пострадалият или неговите наследници имат право да подадат декларацията само в случаите, когато осигурите-
лят не подаде декларацията в установения срок от 3 работни дни.
ВНИМАНИЕ ! Декларацията се подава в НОИ в четири екземпляра.
3476